มีอาการปวดคอ บางที่ก็จะรู้สึกเวียนหัวร่วมด้วย หรือปวดหัวในบางที เวลาจะพยายามจะเอื้อมหยิบของแบบสุดมือ จะมีอาการปวดจี๊ดกลับมาและมีอาการปวดแบบเคล็ด คึงๆสักพักก็จะหายไป ไม่มีอาการชา หรือซ่าอาการปวดคอเป็นมานานมากหลายปีค่ะ
สวัสดีค่ะ อาการปวดคอ เวียนหัว ปวดจี๊ดๆดังกล่าวมานั้น อาจจะเกิดจากปวดจากกล้ามเนื้อคออักเสบ โดยมักเป็นสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจมีปวดคล้ายๆกันได้หลายบริเวณ หรือเกิดจากการมีกระดูกคอเสื่อม กระดูกคอเลื่อนลงไปกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยในกรณีนี้ถ้าปวดสัมพันธ์กับการขยับหรือเปลี่ยนท่าทางท่าท่าเอื้อมหยิบของ จะนึกถึงโรคในกลุ่มกล้ามเนื้ออักเสบมากที่สุดค่ะ หรือถ้าปวดจี๊ดๆอาจจะเกี่ยวกับเรื่องของเส้นประสาทได้เชนกันเบื้องต้นควรพักการใช้งาน ไม่ทำท่าที่กระตุ้นทำให้เกิดอาการ รับประทานยาแก้ปวดแก้อักเสบได้ทุก 4-6 ชั่วโมง ฝึกยืดเหยียดกล้ามเนื้อ ไม่เกร็งท่าใดท่าหนึ่งนานๆควรไปพบแพทย์หากพักร่วมกับใช้ยาแก้ปวดแล้วอาการไม่ดีขึ้น ปวดมากจนรบกวนการใช้ชีวิตประจำวัน หรือมีกล้ามเนื้อแขนอ่อนแรงร่วมด้วย